આ આંગણવાડી કેમ્પસમાં તેમજ આજુબાજુમાં કચરાના ઢગલા જોવા મળે છે તેમજ આંગણવાડીમાં પ્રવેશતાં જ મોટાં વૃક્ષ તેમજ ઘાસ ઊગી નીકળેલ છે ત્યારે મ્યુનિસિપલ કોર્પોરેશન દ્વારા આંગણવાડીઓના સંચાલનમાં ભારે ભ્રષ્ટાચાર આચરવામાં આવી રહ્યો છે અને આંગણવાડી સેવાના બદલે મેવામાં રાચતી લેભાગુ સંસ્થાઓને સોંપી દેવાઈ છે. આ સંસ્થાઓને સ્વાભાવિકપણે લાખો રૂપિયાની સરકારી ગ્રાન્ટની રકમ હડપ કરી જવાની લાલચ હોઈ નાનાં ભૂલકાંઓના ભાવિ સાથે ક્રૂર રમત રમાય છે.